Diari Oficial de la Generalitat Valenciana


Sumari del DOGV 9587, del 03-05-2023 (2023/4427)

RESOLUCIÓ de 21 d'abril de 2023, del director general de Medi Natural i d'Avaluació Ambiental per la qual es concedeixen ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9587

Data del DOGV
:   03-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4427


Data del document
:   21-04-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 21 d'abril de 2023, del director general de Medi Natural i d'Avaluació Ambiental per la qual es concedeixen ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana. [2023/4427]  
Vistes les sol·licituds d'ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana (Alt Túria i Vall del Cabriol) presentades per entitats locals, associacions i ONG, i universitats públiques i els seus instituts universitaris que estiguen inscrits en el Registre d'universitats, centres i títols,  
  
Antecedents de fet  
  
Primer. En dates compreses entre el 23 de desembre de 2022 i el 3 de febrer de 2023 es van presentar sol·licituds de concessió d'ajudes per a las reserves de la biosfera de la Comunitat Valenciana, d'acord amb la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica per la qual s'estableixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana, i la posterior Resolució de 19 de gener de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana.  
  
Segon. Al febrer de 2023, es van remetre requeriments d'esmena de documentació a les entitats sol·licitants perquè completaren la documentació en el termini de deu dies.  
  
Tercer.  
El 28 de febrer de 2023, després de l'esmena de totes les sol·licituds notificades a aquest efecte, es va reunir la comissió de valoració amb l'objecte de determinar:  
- La proposta d'entitats beneficiàries de les ajudes.  
- La proposta d'entitats que compleixen les condicions administratives i tècniques establides en les bases reguladores per a adquirir la condició de beneficiari, però que no han sigut estimades perquè s'ha esgotat el crèdit disponible.  
- La proposta d'entitats a les quals es proposa desestimar les ajudes.  
Amb data 2 de març de 2023 s'eleva al director general de Medi Natural i d'Avaluació Ambiental la proposta de resolució.  
  
Als anteriors fets són aplicables els següents  
  
Fonaments de dret  
  
Primer. Resolució de 16 de desembre de 2022, de la conselleria d'agricultura, desenvolupament rural, emergència climàtica i transició ecològica, per la qual s'estableixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la comunitat valenciana (publicada en el dogv núm. 9495, de 22.12.2022).  
  
Segon. Resolució de 19 de gener de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana (publicada en el DOGV núm. 9516, de 20.01.2023).  
Tercer. Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (publicat en DOGV núm. 8590 de 12.07.2019), estableix que la Direcció General de Medi Natural i d'Avaluació Ambiental exerceix, entre altres, les competències en matèria d'espais naturals protegits i biodiversitat.  
  
Quart. Llei 38/2003, de 17 de novembre, general de subvencions.  
  
Vist tot el que antecedeix, finalitzada la fase d'instrucció, a la vista dels informes elaborats pel personal del Servei de Gestió d'Espais Naturals Protegits de la Subdirecció General d'Espais Naturals i Biodiversitat, i reunida la comissió de valoració en data 28 de febrer de 2023, resolc:  
  
Primer  
Concedirles ajudes per a l'aplicació de mesures de conservació de la biodiversitat en les reserves de la Biosfera de la Comunitat Valenciana amb càrrec a les assignacions previstes per a l'operació en què s'emmarquen en el programa 041.17-T7-Z2, línia 27.37.11.901.26.1, projecte S8981 («MRR Conservació Reserves Biosfera C. V.») procedents dels pressupostos generals de l'Estat dins del Pla de recuperació, transformació i resiliència (PRTR) de la Unió Europea, per un import total de 985.610 euros (nou-cents huitanta-cinc mil sis-cents deu euros) a les entitats sol·licitants que figuren en l'annex I juntament amb la quantia corresponent.  
De conformitat amb la base setena de la base reguladora de les ajudes, el conjunt de projectes subvencionables que corresponen a la Reserva de la Biosfera de la Vall del Cabriol no arriba a la quantia assignada inicialment a aquesta, per la qual cosa 68.775,27 euros (seixanta-huit mil set-cents setanta-cinc euros i vint-i-set cèntims) incrementa la corresponent quantia assignada a la Reserva de la Biosfera de l'Alt Túria.  
El crèdit final assignat a la Reserva de la Biosfera de l'Alt Túria s'estableix en 561.580,27 euros (cinc-cents seixanta-un mil cinc-cents huitanta euros i vint-i-set cèntims) i el crèdit final assignat a la Reserva de la Biosfera de la Vall del Cabriol s'estableix en 424.029,73 euros (quatre-cents vint-i-quatre mil vint-i-nou euros i setanta-tres cèntims).  
  
  
Segon  
De conformitat amb la base setena de la base reguladora de les ajudes, instar l'ajuntament de chelva, al qual se li han concedit 35.053,29 euros (trenta-cinc mil cinquanta-tres euros amb vint-i-nou cèntims) dels 63.848,00 euros (seixanta-tres mil huit-cents quaranta-huit euros) per haver-se esgotat el crèdit disponible perquè, en el termini de 10 dies, comptats des de l'endemà de la publicació de la present resolució administrativa, reformule la seua sol·licitud per a ajustar els compromisos i condicions a la subvenció atorgable. Si transcorregut aquest termini no es rep la reformulació, s'entendrà que l'interessat realitzarà l'actuació completa, la justificació de la qual serà preceptiva per al cobrament de la subvenció. En qualsevol cas, la reformulació de sol·licituds haurà de respectar l'objecte, condicions i finalitat de la subvenció, així com els criteris de valoració establits respecte de les sol·licituds.  
  
  
Tercer  
Les entitats beneficiàries podran renunciar a la subvenció concedida en el termini d'un mes comptat a partir de l'endemà de la publicació de la resolució administrativa, de conformitat amb la base tretzena de la base reguladora de les ajudes.  
  
Quart  
Establir en l'annex II la proposta d'una relació ordenada per puntuació de les entitats que, complint les condicions administratives i tècniques establides en les bases reguladores per a adquirir la condició de beneficiari, no han sigut estimades per sobrepassar-se la quantia màxima de crèdit fixat en la convocatòria de conformitat amb la base setena d'aquesta.  
  
Cinqué  
Desestimar les sol·licituds d'ajudes presentades per les entitats esmentades en l'annex III per les causes indicades en aquest.  
  
Sisé  
La concessió de les ajudes queda condicionada a la finalització de les actuacions objecte de l'ajuda, i a la presentació de l'acreditació de l'esmentada execució. L'entitat beneficiària haurà de justificar el compliment del que s'ha convingut mitjançant la presentació del compte justificatiu de despeses i de pagament de la totalitat de despeses originades per les actuacions subvencionades, de conformitat amb la base catorzena de la base reguladora de les ajudes.  
  
Seté  
Per mitjà de l'acceptació de l'ajuda les entitats beneficiàries d'aquesta es comprometen, de conformitat amb la base quinzena de la base reguladora de les ajudes, a complir els terminis següents:  
- Iniciar els treballs entre l'1 de gener de 2021 i el 31 de desembre de 2023, que és la data límit de compromís de despesa.  
- Executar més del 30 % de la inversió prevista a 31 de desembre de 2023.  
- Executar el 100 % de la inversió prevista a 31 de maig de 2026, excepte causa de força major que haurà d'estar degudament justificada. Sense perjudici de l'exempció de responsabilitat administrativa en aquest supòsit, serà procedent el reintegrament, total o parcial, de les quantitats que en cada cas puguen declarar-se indegudament percebudes, incrementades, si és el cas, amb l'interés de demora corresponent.  
  
Huité  
Prèviament a la finalització dels treballs i la sol·licitud de pagament, el beneficiari està obligat a presentar el document de comunicació de finalització de treballs parcials amb la finalitat de justificar que a 31 de desembre de 2023 la inversió realitzada supera el 30 % de la prevista. Aquesta comunicació haurà de presentar-la com a data límit abans del 15 de gener de 2024.  
Per a justificar les despeses i sol·licitar el pagament de l'ajuda del 70 % restant s'haurà d'emplenar l'imprés de justificació de subvenció i sol·licitud d'abonament total o parcial d'ajudes per a la conservació i restauració d'ecosistemes i la seua biodiversitat en les reserves de la Biosfera de la Comunitat Valenciana. Aquest imprés estarà disponible en la seu electrònica de la Generalitat (sede.gva.es/es/proc22810). Junt amb l'imprés s'haurà d'aportar tota la documentació que s'estableix en la base catorzena de les bases reguladores de les ajudes, i presentar-la de manera electrònica a través del següent enllaç: sede.gva.es/es/proc18536.  
El termini màxim per a presentar la sol·licitud de pagament de la subvenció serà de dos mesos comptats a partir de l'endemà de la data de la finalització de l'execució de cada projecte, que en cap cas superarà el 31 de juliol de 2026.  
  
Nové  
Per a la deguda difusió de l'origen de la subvenció, de conformitat amb la base dinovena de les bases reguladores, les persones beneficiàries faran constar en les actuacions que s'executen sota el PRTR, i hauran de mostrar el logotip oficial del pla, a més de l'emblema de la Unió Europea.  
Els beneficiaris podran trobar un model de cartell en l'adreça d'internet sede.gva.es/es/proc22810 en l'apartat de Sol·licitud dins d'enllaços.  
Contra aquesta resolució es podrà interposar un recurs potestatiu de reposició davant l'òrgan que va dictar la resolució, en el termini d'un mes a comptar des de l'endemà de la seua notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos comptats des de l'endemà de la seua notificació, de conformitat amb el que s'estableix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 d'abril de 2023.- El director general de Medi Natural i d'Avaluació Ambiental: Julio Gómez Vivo.